મુંબઈ, 19 જુલાઈ : ફિલ્મી સિતારાઓ પોતાના સંતાનોને ફિલ્મોમાં લૉન્ચ કરવા માટે ખૂબ આતુર રહે છે. ફિલ્મી આસમાને છવાઈ જવા સ્ટાર કિડ્સ પણ વહેલામાં વહેલી તકે એક્ટિંગના કોર્સ કરી મોટા પડદે આવવા માંગે છે. તાજેતરમાં જ કેટલાક સ્ટાર પુત્ર-પુત્રીઓએ બૉલીવુડમાં દસ્તક આપી છે કે જેમાં જૅકી શ્રૉફના પુત્ર ટાઇગર શ્રૉફે હીરોપંતી ફિલ્મ સાથે અભિનયનો ડંકો વગાડ્યો છે, તો રાજ કપૂરના દોહિત્ર અરમાન જૈને લેકર હમ દીવાના દિલ દ્વારા ડેબ્યુ કર્યું છે.